Lav et referat af nedenstående tekst:

Tekst:
Der er tale om The Macallan Red Collection, som for første gang samlet på europæisk grund. Og kollektionen er landet hos nordjyske Rare Wine, som ikke tøver med at kalde det en vaskeægte sensation. - Det er næsten ikke til at forstå at hele kollektionen er samlet for første gang nogensinde i Europa, og sågar i to komplette samlinger. At det lige skulle være på dansk grund, er bestemt en sensation, men også resultatet af et langsigtet og målrettet arbejde fra vores indkøbsafdeling. Selv her i huset er det lidt af en drøm, der er gået i opfyldelse, fortæller Rune Spliid, der er kommerciel direktør i RareWine Invest. TV2 Nord besøger Rare Wine, da den enestående kollektion bliver pakket ned. Se videoen: Kernen i The Red Collection er Macallan 40 års, Macallan 50 års og Macallan 60 års, som er de ældste igangværende udtryk, som The Macallan nogensinde har udbudt. De har i denne samling fået følgeskab af tre særlige gæsteudgivelser - nemlig Macallan 71 års, Macallan 74 års og Macallan 78 års, der er tre utroligt sjældne single-malt whiskyer, og blandt verdens ældste skotske whisky. Macallan 74 års og 78 års er de ældste aftapninger, der nogensinde er frigivet i The Macallan's næsten 200-årige historie. De seks flasker går til sammen under navnet The Red Collection, og det er ikke helt tilfældigt. Den røde tråd starter med grundlæggeren Alexander Reid hvis efternavn på skotsk versioneres til ”den røde”. I 1903 er destilleriet ejet af Roderick Kemp, og han valgte at sende The Macallan Choise Old Range på markedet pakket i kasser med røde labels, således de adskilte sig fra de øvrige udgivelser som blev pakket med sorte labels. Næsten otte årtier senere sender man de på daværende tidspunkt ældste aftapninger på markedet med et rødt bånd. Det røde bånd på Macallan 1938, 1940 og 1950 markerede deres høje alder og værdi. Hver af de seks flasker i The Red Collection er i en særlig præsentationsboks som er bygget af det samme bæredygtige europæiske egetræ som anvendes til The Macallans fade. Tilmed er boksen foret med bæredygtig rødt læder fra Bridge of Weir Leather, der leverer polstring til førende luksusbiler over hele verden. Begge The Red Collections er allerede solgt Ikke nok med at de enestående samlinger nu er komplette, så er der allerede fundet købere til begge kollektioner. I begge tilfælde er der tale om europæiske investorer, der hver har måtte betale en pris på godt fire millioner kroner for at tilføje dette unika til deres samling. Selvom handlerne hører til blandt de mere spektakulære så er det ikke første gang, at RareWine sælger en whiskykollektion i dette prisleje. - Tilbage i 2018 havde vi fornøjelsen af at handle en anden af de mest legendariske whisky-kollektioner i verden, nemlig The Macallan Lalique 6 Pillars kollektionen som på daværende tidspunkt blev handlet til 3.300.000 kroner, og i dag er vurderet til små fire millioner kroner, fortæller Rune Spliid fra Rare Wine Invest. Den stigende interesse for passionsdrevet investering i både vin og spiritus har også medført en enorm efterspørgsel på de mest attraktive varer hos RareWine Invest, heriblandt The Macallan Red Collection. Ifølge Rune Spliid skyldes den stigende interesse blandt andet den usikkerhed på aktiemarkedet som Covid-19 har været medvirkende årsag til. - Det har medført at investorer i alle aldre søger mod mere stabile aktiver - herunder vin og spiritus, siger han og tilføjer: - Tilmed så har de mange restriktioner også haft en positiv indvirkning på manges privatøkonomi. Sammenholder man det med, at flere banker har indført negative indlånsrenter, så skaber det incitament for at placere sine penge i alternative lavrisiko investeringer. Det er ikke blot i Danmark at tendensen er klar, således har RareWine Invest set en fordobling i antallet af investorer fra alle dele af verden i løbet af det seneste år.

Referat:
Ikke bare én, men hele to komplette samlinger af verdens mest eftertragtede whisky-kollektioner er nu landet på europæisk grund, nærmere betegnet i Nordjylland hos RareWine.